《陈晦父赴十三韵》
宋代·戴表元

古人取远士，得一以为豪。
江左贡千百，选抡今始劳。
占对混童厮，趋跄偕吏曹。
以兹寓绳准，弃髓索皮毛。
遂乃考卷业，成文喧诵号。
其次严保举，虚牍相笼叨。
富儒坐可得，贫儒走滔滔。
有司见其然，厌贱如蓬蒿。
谁知真儒者，理黜宁不遭。
陈生青紫门，佐书越江皋。
秩满在选中，家寒无所操。
虞翻显凭易，买臣进缘骚。
吴士例则然，且毋衔名高。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》